jkorsvik/nowiki_second_scrape_merged huggingface dataset:
Kesha

Kesha Rose Sebert (født 1. mars 1987), bedre kjent som Kesha (tidligere stilisert som Ke$ha), er en amerikansk sanger, rapper og låtskriver. I 2005, i en alder av 18, ble Kesha signert til produsent Dr. Luke sitt plateselskap, Kemosabe Entertainment. Hennes gjennombrudd kom tidlig i 2009 etter å dukke opp på refrenget til rapperen Flo Ridas nummer én singel, «Right Round». 
Hennes debutalbum, Animal, og hennes første utvidet play, Cannibal, ble utgitt i 2010. Keshas musikk og ”image” førte henne til umiddelbar kommersiell suksess, med Animal som debuterte som nummer én i USA på billboard top 200 albumer. Hun har også oppnådd tre nummer én-singler, «Tik Tok» og «We R Who We R», «Timber» og en rekke topp ti hits fra albumet Animal og Cannibal. Samtidig fortsatte hun å skrive sanger for andre artister, blant annet «Till the World Ends» for Britney Spears som ble en nummer én hit. Warrior, hennes andre studioalbum, ble utgitt i desember 2012, som ga Kesha hennes åttende topp ti hit med «Die Young». «Tik Tok» er blant de mest solgte digitale singler i historien og har solgt over 15 millioner enheter internasjonalt.


== Oppvekst ==
Kesha er født og oppvokst i Nashville, Tennessee. Hun har hele livet drevet med musikk. Da hun var 13 år deltok hun og to av vennene hennes på en talentkonkurranse der de framførte «Karma Police».
I 2001 var hun med på en band camp i Tennessee ved Franklin high school. Da Sebert var 17 år sluttet hun på skolen og flyttet til Los Angeles for å satse på musikk.


== Diskografi ==
Animal Animal kesha (2010)
Warrior (2012)


== Turne ==
Get sleazy tour (2011)
Warrior tour (2013)


== Referanser ==


== Eksterne lenker ==
(en) Offisielt nettsted 
(en) Kesha – kategori av bilder, video eller lyd på Commons 
(en) Kesha på Internet Movie Database 
(en) Kesha hos Rotten Tomatoes 
(en) Kesha hos The Movie Database 
(en) Kesha på Apple Music 
(en) Kesha på Discogs 
(en) Kesha på Discogs 
(en) Kesha på Discogs 
(en) Kesha på MusicBrainz 
(en) Kesha på SoundCloud 
(en) Kesha på Spotify 
(en) Kesha på Songkick 
(en) Kesha på Last.fm 
(en) Kesha på Genius — sangtekster 
(en) Kesha på Twitter 
Kesha på Twitter 
(en) Kesha på Facebook 
(en) Kesha på Instagram 
(en) Kesha på YouTube 
(en) Kesha på Myspace 
Kesha på Myspace
Blå orebladbille

Blå orebladbille (Agelastica alni (Linnaeus, 1758)) er en bille som tilhører familiegruppen bladbiller (Chrysomelidae). Den lever særlig på gråor. Den er utbredt i det meste av Europa. Den er en av de vanlig bladbillene i Norge.Blå orebladbille er omtrent 5 mm lang. Den er metallisk, mørkt blålig eller mer lilla på farge. Kroppen er oval som bladbillene ofte er. Beina er mørke på farge.
Både larvene og de voksne (imago) billene lever av å spise blad på ulike trær. Enkelte år kan de bli svært tallrike.
Blå orebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) blå orebladbille i Encyclopedia of Life 
(en) blå orebladbille i Global Biodiversity Information Facility 
(no) blå orebladbille hos Artsdatabanken 
(sv) blå orebladbille hos Dyntaxa 
(en) blå orebladbille hos Fauna Europaea 
(en) blå orebladbille hos Fossilworks 
(en) blå orebladbille hos ITIS 
(en) blå orebladbille hos NCBI 
(en) Kategori:Agelastica alni – bilder, video eller lyd på Wikimedia Commons 
(en) Agelastica alni – galleri av bilder, video eller lyd på Wikimedia Commons 
Agelastica alni – detaljert informasjon på Wikispecies 
Blå orebladbille - Fauna Europaea
Norsk Entomologisk forening
Østenstad kirkegård

Østenstad kirkegård syd for Østenstad kirke i Asker ble vigslet 16. november 2008 og tatt i bruk våren 2009.
Kirkegården er på omtrent 40 dekar og har plass til cirka 3200 ordinære kiste- og urnegraver. 
Kirkegården ligger i et lite dalsøkk grensende mot skog i syd og vest. Østover er det utsikt mot Oslofjorden. Gravlunden er tilpasset terrenget og bygget i tre terrasser med granittmurer og beplantning som avskjerming mellom nivåene.
Øverst mot kirken har kirkegården en minneskulptur laget av kunstneren Jan Warholm.


== Referanser ==


== Eksterne lenker ==
Østenstad kirkegård på kirken.no
Heidi Mork Lomell

Heidi Mork Lomell (født 22. juli  1967) er en norsk kriminolog. Hun er ansatt på Institutt for kriminologi og rettssosiologi på Universitetet i Oslo (UiO) der hun er professor og instituttleder.Hun ble cand.polit. ved Universitetet i Oslo i 1993, i 2005 ble hun dr.polit. samme sted, på en avhandling om videoovervåking.Lomell har vært stipendiat ved Senter for menneskerettigheter, postdoktor ved Institutt for sosiologi og statsvitenskap ved NTNU og Institutt for kriminologi og rettssosiologi ved UiO og høgskolelektor og forsker ved Politihøgskolen.


== Bibliografi ==
(no) Publikasjoner av Heidi Mork Lomell i forskningsdokumentasjonssystemet CRIStin
(no) Publikasjoner av Heidi Mork Lomell i BIBSYS


== Referanser ==
Kreis Delitzsch

Kreis Delitzsch var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Delitzsch. Kretsen ble opprettet i 1952 fra deler som ble skilt ut av Landkreis Delitzsch (Provins Sachsen).
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen. Den 1. august 1994 ble kretsen slått sammen med Landkreis Eilenburg til den nye kretsen Landkreis Delitzsch som eksisterte frem til 2008. 


== Byer og kommuner ==
Den 30. juni 1990 bestod kretsen av 40 kommuner, herunder 1 by.
Arild Andersen (fotballspiller)

Arild Andersen (fodt 9. januar 1972) er en norsk fotballspiller. Ungdomsklubben var Sandviken. Han spilte venstreback/ forsvar og har spilt i Sandviken, Fyllingen, Sogndal fotball og FK Haugesund. Han er nå trener i Djerv 1919.


== Referanser ==


== Eksterne lenker ==
(en) Arild Andersen – Transfermarkt 
(no) Arild Andersen – Norges Fotballforbund 
(en) Arild Andersen – FBref
Vestaveien

Vestaveien er en gate på Rasta i Lørenskog. 
Gaten er vertskap for Rasta vel som hvert år har tilgang til skøytebane for alle om vinteren, den grenser til Røykåsveien, Kleiva, Sønnaveien og Østaveien. Veien har flere inngangsteder til Østmarka, med skiløyper og stier som fører til Losby og Mariholte. Veien ligger kun kilometer fra fylkesgrensa mellom Oslo og Akershus.
Landkreis Chemnitz

Landkreis Chemnitz var en Landkreis som eksisterte i Fristaten Sachsen fra den 17. mai 1990 til 1. august 1994, med hovedsete i Chemnitz. Kretsen grenset fra nord og i retning klokken til de syv kretsene Landkreis Rochlitz, Landkreis Hainichen, Landkreis Flöha, Landkreis Zschopau, Landkreis Stollberg, Landkreis Hohenstein-Ernstthal og Landkreis Glauchau. Den eksisterte også som en enklave rundt byen Chemnitz.
Kretsen befant seg i den nordlige delen av Erzgebirge. Men de viktige industribyene Burgstädt, Limbach-Oberfrohna, Grüna, Hartmannsdorf og flere, omsluttet kretsen størstedelen av den kretsfrie byen Chemnitz, som var dens administrative hovedsete.
Den 1. august 1994 ble kretsen slått sammen med Landkreis Glauchau og Landkreis Hohenstein-Ernstthal til den nye kretsen Landkreis Chemnitzer Land som eksisterte frem til 2008.


== Historie ==
Landkreis Chmenitz ble opprettet den 17. mai 1990 gjennom kommunalforvaltningen i DDR, ved å skilles ut fra byen Chemnitz. En rekke kommunesammenslåinger i 1994 reduserte antallet kommuner fra 31 til 24. I tillegg skjedde det en rekke flyttinger av kommuner til andre kretser i forbindelse med kretsreformen i Sachsen i 1994 og 1996. De fleste av disse ble overført til Landkreis Mittweida.
Kommunene Bräunsdorf, Grüna, Kändler, Limbach-Oberfrohna, Mittelbach, Niederfrohna, Pleißa og Röhrsdorf ble en del av den nye kretsen Landkreis Chemnitzer Land, kommunene Adorf, Burkhardtsdorf, Einsiedel, Kemtau, Klaffenbach og Neukirchen ble en del av den nye Landkreis Stollberg og kommunen Kleinolbersdorf-Altenhain ble en del av Mittlerer Erzgebirgskreis.


== Byer og kommuner ==
I 1992 bestod kretsen av 31 kommuner, herunder 2 byer. 

Antallet kommuner ble gjennom reformer i 1994 redusert fra 31 til 24:

Kommunen Garnsdorf ble slått sammen med Auerswalde den 1. januar 1994
Kommunene Niederlichtenau og Oberlichtenau ble slått sammen til kommunen Lichtenau den 1. januar 1994
Kommunen Dittersdorf ble slått sammen med kommunene Weißbach og Schlößchen i Landkreis Zschopau til den nye kommunen Amtsberg i Landkreis Zschopau den 1. januar 1994
Kommunene Claußnitz, Diethensdorf og Markersdorf bei Burgstädt ble slått sammen til den nye kommunen Claußnitz den 1. mars 1994
Kommunen Köthensdorf-Reitzenhain ble innlemmet i Taura den 1. mars 1994
Overføring av bydelen Kamerun i kommunen Amtsberg i Landkreis Zschopau til kommunen Kemtau den 1. mars 1994
Innlemming av kommunrn Euba i Chemnitz den 25. mars 1994
Jietaitempelet

Jietaitempelet (kinesisk: 戒台寺; pinyin: Jiè Tāi Sì) er et buddhistisk tempel i distriktet Mentougou vest i Beijing i Kina. Det ble bygd under Sui-dynastiet, med større ombygninger Ming- og Qingdynastiene. 
Navnet skyldes at tempelet har et uvanlig stort ordinasjonsalter (jietai).
Likesom det eldre Tanzhetempelet i nærheten ved Kinas riksvei 108 er Jietaitempelet nå en turistattraksjon.
Kilehaleørn

Kilehaleørn (Aquila audax) er en stor haukefugl (Australias største), den har en lengde fra 90-110cm og et vingespenn fra 210-240cm.  Hunnen veier typisk 3 til 5,8 kg, mens hannen er på 2 til 4 kg.  Ørnen har fått navnet sitt fra sin karakteristiske kileformede hale.
Kilehaleørnen finnes i store deler av Australia, samt i sydlige deler av Ny Guinea.
Kilehaleørnen jakter mye på små kenguruer, og finner også ofte påkjørte kenguruer langs veien.  
Lenge var kilehaleørnen upopulær fordi den ble antatt å spise mange lam.  Det ble utlovet skuddpremie, og opptil 30 000 individer ble drept per år.  Nå har man oppdaget at den i stor grad jakter på harer og kaniner, som av mange blir sett på som skadedyr.  I enkelte områder kan harer og kaniner utgjøre opptil 90 % av næringen.  Dermed er kilehaleørnen blitt populær igjen, og populasjonen er i vekst.  
Kilehaleørner holder typisk sammen i par.  Hvert par kan forsvare et revir på fra 3 x 3 km til over 10 x 10 km.  
Kilehaleørnen lager oftest reder i trær.  Redene kan være 2 til 5 meter brede.  Hunnen legger ofte to egg.  Disse ruges av begge foreldrene, og klekkes etter rundt 45 dager.


== Eksterne lenker ==
(en) Kilehaleørn i Encyclopedia of Life 
(en) Kilehaleørn i Global Biodiversity Information Facility 
(no) Kilehaleørn hos Artsdatabanken 
(en) Kilehaleørn hos ITIS 
(en) Kilehaleørn hos NCBI 
(en) Kategori:Aquila audax – bilder, video eller lyd på Wikimedia Commons 
(en) Aquila audax – galleri av bilder, video eller lyd på Wikimedia Commons 
Aquila audax – detaljert informasjon på Wikispecies
Anders Fredrik Almgren

Anders Fredrik Almgren (født 3. mars 1833 i Steneby sogn, Dalsland, Sverige, død 22. november 1893 i Fredrikstad), var en svensk utdannet gartner som etablerte seg i Norge.
Almgren hadde eksamen datert den 13. oktober 1860, fra den da 2-årige «Svenska Trädgårdsföreningens Elevskola» i Stockholm. Hans eksamensbevis viste svært gode karakterer i alle fag, og etter karakterbedømmingen er følgende anført på hans eksamensbevis: 

«Hvarförutan han, genom fremvisande af egenhendiga ritningar öfver Trädgårds-anläggningar, Parkar, Wäxthus, m.m. dylikt visat sig i detta slags ritning ega b e r ö m l i g färdighet.

Särskild betyg öfver hans praktiska skicklighet i sitt yrke, i dertil hörande slöjdning och glasmästare-arbete samt öfver hans fräjd är för honom af Föreståndaren för Föreningens Trädgård utfärdat.» 
Han var en dyktig tegner, og fra 1862 til 1879 tegnet han 382 farvelagte plansjetegninger av planter (dels etter Johan Wilhelm Palmstruchs billedverk «Svensk Botanik», dels med levende planter som modell), som han samlet, og tegningene ble utgitt i et 2 binds verk ("Flora Svecana").
Etter skolen var han herregårdsgartner 7 år i Sverige
Han kom til Norge i 1867 for å inneha en tilsvarende stilling ved Myren gård ved Kristiansand, en stilling han hadde fram til 1872. 
I 1873 fikk trelastgrosserer Halvor Bjørneby ham til Fredrikstad for å anlegge park og have ved "Cicignon gaard". I 1875 bygde han Bings gate 15 og startet eget handelsgartneri der. Broren Carl Otto Almgren. (1850–1939) drev forøvrig handelsgartneri i Bings gate 11.
I 1880 tok han imot stillingen som bestyrer av Norges første havebruksskole (Nedenæs Amts Havebrugsskole) på Lillenes i Fjære. Her fikk han en årslønn på kr. 1 000,- i tillegg til fritt husvære og "12 Maal velskikket Jord til Haveanlæg". Her tegnet han, og fikk opparbeidet, en park i bøkeskogen bak skolen.
I 1890 reiste han tilbake til Fredrikstad og fortsatte gartneriet til sin død i 1893.
«Almgrens vei», en gate på Gressvik i Fredrikstad, er oppkalt etter Anders Fredrik Almgren.


== Kilder ==
Aust-Agder museets årbok 1956.
Jon Gunleiksrud

Jon Gunleiksrud (født 6. mars 1909, død 14. februar 1986) var en norsk offiser som gjorde tjeneste i Kompani Linge. Han er kjent for sin innsats under andre verdenskrig og ble dekorert med Krigskorset med sverd, Norges høyeste utmerkelse.


== Andre verdenskrig ==
Gunleiksrud deltok som frivillig i Finland under vinterkrigen. Under invasjonen i Norge i april 1940 deltok han i kampene mot de tyske styrkene. Han tok seg over til Sverige og reiste derfra gjennom Finland, Sovjetunionen, Tyrkia, Syria, Irak og til Bombay i India. Derfra tok han seg videre med båt rundt Afrika til Storbritannia for å slutte seg til de norske styrkene der.
Gunleiksrud kom med i Kompani Linge og ble sendt på oppdrag i det okkuperte Norge. Han deltok i 1942 i Operasjon Anvil, der oppdraget var å etablere radiosender i traktene ved Lillehammer.Den 21. september 1943 hoppet Gunleiksrud i fallsjerm over Trysil. Resten av krigen arbeidet han med å bygge opp Milorg i traktene mellom Gudbrandsdalen og Østerdalen. I april 1944 ble han leder for Operasjon Grebe Red, som mottok forsyninger av våpen, utstyr og personell fra Storbritannia. Fra januar 1945 saboterte Gunleiksrud og andre medlemmer av gruppen jernbanelinjene i området, for å vanskeliggjøre overføring av tyske tropper til kontinentet.


== Etter krigen ==
Etter krigen fortsatte Gunleiksrud i Forsvaret. Han tjenestegjorde i Heimevernet, der han i 1956 ble leder for Heimevernsdistrikt nr. 14 Sør-Hålogaland med hovedkvarter i Mosjøen. Han gikk av med pensjon i 1974 og hadde da oberstløytnants grad.


== Utmerkelser ==

Gunleiksrud ble tildelt en rekke utmerkelser for sin krigsinnsats. I statsråd 7. mars 1947 ble mannskaper fra Kompani Linge hedret for innsats under okkupasjonen, blant dem Gunleiksrud. Han ble tildelt Krigskorset for sin innsats i Grebe og aksjonene gruppen gjennomførte. I tillegg til Krigskorset med sverd ble han tildelt St. Olavsmedaljen med ekegren og Krigsmedaljen. Av britene ble han hedret med King's Medal for Courage in the Cause of Freedom.


== Referanser ==
Knoppurtbladbille

Knoppurtbladbille (Galeruca pomonae) er en bille som tilhører familiegruppen bladbiller (Chrysomelidae). Den er utbredt i Europa og østover i Asia. Den finnes i Norge.Knoppurtbladbille er mellom 6-12 mm lang. Den har et svart hode, halsskjoldet (pronotum) er brunlig, dekkvingene er olivengrønn. Bein er mørke. Kroppen er oval som bladbillene ofte er. Oversiden har en ganske grov punktur, dekkvinger med lengderibber.  
Knoppurtbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Både larvene og de voksne (imago) billene lever av å spise blad på ulike planter. 


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) knoppurtbladbille i Encyclopedia of Life 
(en) knoppurtbladbille i Global Biodiversity Information Facility 
(no) knoppurtbladbille hos Artsdatabanken 
(sv) knoppurtbladbille hos Dyntaxa 
(en) knoppurtbladbille hos Fauna Europaea 
(en) knoppurtbladbille hos NCBI 
(en) Kategori:Galeruca pomonae – bilder, video eller lyd på Wikimedia Commons 
(en) Galeruca pomonae – galleri av bilder, video eller lyd på Wikimedia Commons 
Galeruca pomonae – detaljert informasjon på Wikispecies 
Knoppurtbladbille Galeruca pomonae - Fauna Europaea
Norsk Entomologisk forening
Askerkretsen

Askerkretsen var betegnelsen på det intellektuelle og kulturpolitiske miljøet rundt Hulda og Arne Garborg i årene 1897–1924.Mange av datidens intellektuelle hadde sitt arbeid i Kunstnerdalen på Hvalstad i Asker og møttes gjerne i Labråten, Garborg-familiens hjem, eller på Veslelia like i nærheten. Tilla og Otto Valstads hjem inneholder også minner fra kretsen. Gustav og Kitty Wentzel på Hasselbakken i Asker sentrum var en del av kretsen og Wentzel malte et bilde av Garborgs sønn, Tuften på ski, som fremdeles henger i Labråten.
Askerkretsen var medvirkende i en rekke nye nynorsktiltak, blant annet Det norske teatret. Mer enn 130 bøker ble utgitt av forfatterne tilknyttet Askerkretsen.
Benevnelsen «Askerkretsen» ble trolig brukt første gang på 1990-tallet av historikeren Jostein Nærbøvik.


== Se også ==
Lysakerkretsen
Kristiania-bohemen


== Litteratur ==
Fidjestøl, Alfred: Frå Asker til Eden, Samlaget, 2014.


== Referanser ==
Jesper Björnlund

Bo Jesper Björnlund (født 30. oktober 1985 i Jukkasjärvi) er en svensk freestyler. Han deltok i Vinter-OL 2006 og Vinter-OL 2010 i kulekjøring.


== Referanser ==


== Eksterne lenker ==
(en) Jesper Björnlund – Olympedia 
(en) Jesper Björnlund – Sports-Reference (OL-resultater – arkivert) 
(sv) Jesper Björnlund – Sveriges olympiske komité 
(en) Jesper Björnlund – FIS (freestyle)
Fløysvik

Fløysvik er en liten bygd i Sandnes kommune i Rogaland. Den ligger ved nordenden av Storavatnet, og har mellom 50 og 100 innbyggere. Riksvei 13 passerer gjennom bygda.
Aljaksiej Hrysjyn

Aljaksiej Henadzievitsj Hrysjyn (belarusisk: Аляксей Генадзевіч Грышын; russisk: Алексей Геннадьевич Гришин – Aleksej Gennadjevitsj Grisjin født 18. juni 1979) er en belarusisk freestylekjører som deltok i de olympiske vinterleker, 1998 i Nagano, 2002 i Salt Lake City, 2006 i Torino og 2010 i Vancouver.
Hrysjyn ble olympisk mester i freestyle under vinter-OL 2010 i Vancouver. Han vant konkurransen i hopp foran Jeret Peterson fra USA og Liu Zhongqing fra Kina.


== OL-medaljer ==
2010  Vancouver -  Gull - freestyle hopp, menn  Belarus


== Referanser ==


== Eksterne lenker ==
(en) Alexei Grishin – Olympedia 
(en) Alexei Grishin – Sports-Reference (OL-resultater – arkivert) 
(en) Alexei Grishin – FIS (freestyle)
C.C. Hall

For den danske redaktøren og fjellklatreren med samme navn, se Carl Hall.Carl Christian Hall (født 25. februar 1812 på Christianshavn, død  14. august 1888) var en dansk politiker, minister og konseilspresident (regjeringssjef) og Danmarks sjette og åttende statsminister. Hall var en viktig person i store deler av 1800-tallet i dansk politikk og sammen med D.G. Monrad var han en del av ledelsen av De Nationalliberale.


== Liv og virke ==


=== Bakgrunn ===
Hall var født som sønn av oberstløytnant Mads Christensen Hall og ektefelle. Han var utdannet jurist fra Københavns Universitet.


=== Politisk karriere ===
Hall var minister i flere ministerier i perioden 1854 til 1857.

Minister for Kirke- og Undervisningsvesenet (Kultusminister) i Regjeringen Bang i perioden 12. desember 1854 til 18. oktober 1856 og
Minister for Slesvig i Regjeringen Bang i perioden 18. februar 1856 til 18. juni 1856.
Minister for Kirke- og Undervisningsvesenet i Regjeringen Andræ i perioden 18. oktober 1856 til 13. mai 1857.Hall var konseilpresident i to perioder, første gang i perioden 13. mai 1857 til 2. desember 1859. I den første perioden som konseilpresident var Hall også utenriksminister fra 10. juli 1858 til slutten av første embetsperiode. I perioden fra 13. mai 1857 til 6. mai 1859 innehadde Hall også posten som minister for Kirke- og Undervisningsvesenet. Utløsende for ministeriets avgang var kravet i november 1859 om kammerherre Berlings avgang. Men Hall kom temmelig snart tilbake til regjeringsmakten.
I den andre perioden fra 24. februar 1860 til 31. desember 1863 var Hall også utenriksminister. Fra den 30. mars 1861 til 31. desember 1863 også minister for 
Holstein og Lauenburg. Hall støttet det eiderdanske parti, som gikk inn for delingen av Elbe-hertugsømmene og Slesvigs samtidige fullstendige integrering i den danske stat. Dette ble knesatt ved forfatningen av 1863 og i mange diplomatiske noter til stormaktene. Det tyske forbund hadde et annet stansdpunkt. I tillit til støtte fra andre stormakter holdt den danske regjering hardnakket fast på sitt syn, og konflikten med de tyske makter førte til at Halls regjering den 24. desember 1863 søkte om avskjed. Deretter påtok Monrad, som hadde vært medlem av Halls ministerium, seg å danne det nye kabinett. Halls rolle ble i den nærmeste tid derfor vesentlig en tilskuers. Han reiste ingen opposisjon mot sin etterfølger, støttet ham også til sider hans vanskelige stilling, men billiget sikkert ikke alltid hans politikk.
Hall avsluttet sin ministerkarriere som minister for Kirke- og Undervisningsvesenet i Regjeringen Holstein-Holsteinborg i perioden 28. mai 1870 til 14. juli 1874.


== Hedersbevisninger ==
Elefantridder 1874


== Referanser ==


== Eksterne lenker ==
Dansk Biografisk Leksikon
Chita Daini gasskraftverk

Chita Daini gasskraftverk, som betyr Chita II, er et varmekraftverk i Chita i prefekturet Aichi i Japan, vest for Tokyo. Installert produksjonseffekt er 1400 MW fordelt på 2 x 700 mw. Brenselkilden er naturgass i form av LNG. 
Operatør er energiselskapet Chubu Electric Power. Anlegget stod ferdig i 1984.


== Eksterne lenker ==
(en) Chita Daini Thermal Power Plant – kategori av bilder, video eller lyd på Commons

IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.
Anan oljekraftverk

Anan oljekraftverk, som betyr Chita II, er et varmekraftverk i Tokushima på øya Shikoku i Japan. Installert produksjonseffekt er 1245 MW fordelt på 2 x 450 MW og to mindre blokker. Brenselkilden er fyringsolje. 
Operatør er energiselskapet Shikoku Electric Power. Anlegget ble påbegynt omkring 1963 og stod ferdig i 1976.


== Eksterne lenker ==
IndustCards – «Gas- and Oil-Fired Steam-Electric Plants in Japan – other regions», besøkt 14. februar 2010.
Tore Holvik

Tore Viken Holvik (født 21. oktober 1988 i Førde) er en norsk snøbrettkjører som representerer Geilo IL.
På nasjonalt nivå har han 3 NM-gull i halfpipe; i 2007 og 2008 og 2012.
Han deltok i sitt første OL under Vinter-OL 2010 i Vancouver, der han konkurrerte i halfpipe.


== Referanser ==


== Eksterne lenker ==
(en) Tore Holvik – Olympedia 
(en) Tore Holvik – Sports-Reference (OL-resultater – arkivert) 
(en) Tore Holvik – FIS (snøbrett) 
(no) Profil hos Snowboardforbundet
(en) Profil på TTR World tour.com
(en) Noen resultater som Tore V. Holvik og OL-resultat som Tore Holvik på The-Sports.org